Pressemelding 02.06.2021

Solide tall i STIHL-konsernets årsrapport for 2020

**Driftsåret 2020 resulterte i en omsetning på 4,58 milliarder euro for STIHL-konsernet, en økning på 16,5 prosent sammenlignet med 2019. Antall ansatte økte også, og globalt har STIHL nå ca. 18 200 medarbeidere. Den positive utviklingen forventes å fortsette i 2021 – ikke minst takket være mange nye produkter.**

I 2020 hadde konsernet salgs- og omsetningsvekst i nesten alle markeder. Den største veksten hadde batterisegmentet, som utgjør ca. 17 prosent av det totale salget, og som fortsetter å øke. Også salget innen bensinsegmentet økte kraftig, med langt større kvanta enn i batterisegmentet.

* I begynnelsen av koronapandemien besluttet vi, til tross for pessimistiske prognoser, å fortsette produksjonen for fullt og i tråd med de strengeste smittevernstandardene for å imøtekomme etterspørselen fra kundene. I mars og april 2020 gikk det globale salget ned, ettersom mange forhandlere måtte stenge butikkene sine på grunn av pandemien, men i mai økte etterspørselen igjen, og vi kunne raskt kompensere for den midlertidige nedgangen, sier dr. Bertram Kandziora i STIHL.

Også i Norge og det øvrige nordiske markedet var 2020 et veldig godt år, ikke minst når det gjaldt produkter til privatmarkedet, siden mange holdt seg hjemme og hadde mer tid til hagestell.

I 2020 hadde STIHL-konsernet en omsetning på 4,58 milliarder euro – en vekst på 16,5 prosent sammenlignet med året før (3,93). Eksklusiv valutaeffekter økte inntektene med 20,8 prosent. I takt med den positive driftsutviklingen økte også antall ansatte med 9 prosent, til rundt 18 200 medarbeidere globalt per 31. desember 2020.

Det var fremfor alt lansering av nye produkter som bidro til salgsøkningen. Etterspørselen har vært, og er, stor fra både privatpersoner og profesjonelle brukere innen hagestell, jordbruk, skogbruk og veivedlikehold. Den batteridrevne grensagen GTA 26 og stanghekksaksen HLA 66, samt den bensindrevne motorsagen MS 400 C-M, har for eksempel vært veldig populære.

**Fokus på helse, produksjon og logistikk**  
Gode helsefremmende tiltak, sikre leverandørkjeder og fortsatt høy produksjon var hjørnesteiner i konsernets strategi i 2020. De ansattes helse og velferd har alltid førsteprioritet, og STIHL innførte tidlig et effektivt hygienekonsept i nært samarbeid med ansvarlige myndigheter. I tillegg klarte STIHL å levere alle tilgjengelige komponenter på lager til monteringsanleggene, eller via leverandørene på forhånd.

* Det er fordelen med å ha et eget produksjonsnettverk og et sterkt samarbeid med leverandørene våre. Vi måtte likevel være fleksible og tilpasse ulike monteringsplaner, sier dr. Kandziora.

STIHL la forholdene til rette for forhandlerne gjennom blant annet utsatte betalingsfrister, og med en omfattende og fremadrettet produksjons- og logistikkplanlegging ble det mulig å opprettholde leverandørkjedene i størst mulig grad. Produksjonen av noen av de mest populære produktene ble imidlertid påvirket, men STIHL klarte i stor grad å imøtekomme den store etterspørselen fra kundene.

* Vi fortsetter å bygge en sterk merkevare hos både privatpersoner og profesjonelle brukere i det nordiske markedet. Vi ser at det har gitt resultater i form av økte markedsandeler etter hvert som nye sluttbrukere har fått kjennskap til kvaliteten og tryggheten til produktene våre, sier administrerende direktør Kjell Svensson i STIHL Norden.

Selskapet har nylig startet flere prosjekter for å håndtere denne endringen ved å fokusere på fremtidige kunde- og markedskrav.

**Skal bli klimanøytralt**

STIHL har bundet seg til Parisavtalen og målet om å begrense den globale oppvarmingen. I 2020 presenterte STIHL en ambisiøs klimastrategi som skal gjøre konsernet klimanøytralt. Først ut med å implementere klimastrategien var STIHL Tyskland, som ble klimanøytralt i januar 2021. De globale produksjonsanleggene planlegger å gå i samme retning i 2022 og de internasjonale salgsselskapene i 2023–2028.

Ved STIHL Nordens hovedkontor i Stenkullen utenfor Göteborg er ambisjonene høye, og selskapet har som mål å bli et av de første klimanøytrale salgsselskapene i konsernet.

* STIHL har hatt en nær tilknytning til naturen helt siden selskapet ble grunnlagt, og det er en selvfølge at alle deler av virksomheten gjør sitt ytterste for å bidra til bærekraftsmålene. Ved kontoret i Stenkullen har vi blant annet et solcelleanlegg som produserer halvparten av det årlige behovet vårt, og nå arbeider vi med å oppnå klimanøytralitet ved samtlige kontorer i Norden, sier administrerende direktør Kjell Svensson i STIHL Norden.

Følg STIHL på [Mynewsdesk](https://www.mynewsdesk.com/no/stihl), der du får løpende informasjon om nye produkter og bedriftsnyheter.

**Ønsker du mer informasjon, kan du kontakte:**

Benedicte Movik, pressekontakt STIHL Norge, +47 33 42 05 00, [benedicte.movik@stihl.no](mailto:benedicte.movik@stihl.no)

**Om STIHL**

STIHL leverer maskiner og produkter for hage, skog og grøntområder. Via sertifiserte forhandlere tilbyr vi blant annet batteridrevne hagemaskiner som robotgressklippere, hekksakser og gresstrimmere, samt høytrykksvaskere, motorsager, ryddesager og smarte løsninger for både privatpersoner og profesjonelle brukere. STIHL er et globalt konsern med kvalitet og sikkerhet som motto, og vi arbeider for å bidra til en mer bærekraftig fremtid. Konsernet har rundt 18 200 ansatte, og hadde en omsetning på 4,58 milliarder euro i 2020. Det nordiske hovedkontoret ligger i Sverige, med virksomhet i Norge, Danmark og Finland. Les mer på [www.stihl.no](http://www.stihl.no).